Source: http://www.a-liga.hu/forma-1/mnu_szabalyok.php
Timestamp: 2020-08-07 14:43:37+00:00

Document:
§100 Köszöntünk az A Ligában! - Csatlakozás feltételei
Minden kedves versenyzőt szeretettel üdvözlünk Ligánkban. Feltételek: betöltött 16. életév, kormány használata,vagy gamepad(letesztelem azt aki gamepaddal megy és ha úgy látom,hogy jól megy akkor megkapja az engedélyt) kultúrállt közösségi viselkedés. Lépj kapcsolatba egy adminnal, Ő elmondja a további részleteket. A weboldal hírei között is tájékozódhatsz az aktuális újdonságokról.
Bünt.típus: - Bünt.hatálya: - Menny.: 0
§110 Bónusz rendszer
Az A-Liga weboldalán saját versenyzői profillal rendelkezel. Rendszerünk pontozás formájában értékeli a versenyek és tesztek alatt nyújtott teljesítményed. Ezen kívül részt veszel egyéni, illetve konstruktőri bajnokságokban is (a képernyő bal-és jobb oldalán található sötétkék fülekre kattintva érheted el a táblázatokat). A pontozás
§120 Bírói Testület (BT)
A BT minden futam után vizsgálatot hajt végre, ahol a futamok első három körét, illetve az óvás formájában jelentett eseményeket vizsgálja meg. Az esetleges büntetéseket, valamint azok mértékét és rövid leírását az úgynevezett -BT Cikk- -ben közli a BT. A Bírói döntések kétségbe nem vonhatóak, illetve a döntések bírálása nyilvánosan nem megengedett. A BT ülésein minimum 3 bírónak részt kell vennie. Bíróink: Kovács Laci,Forgó Lajos,Darai Robin
§130 Chat szabály, CHATSTOP
Az A-Liga Bajnoki Versenyein, illetve az Időmérő Edzéseken (IM) nem megengedett az rFactor chat használata. Kizárólag az A-Liga Adminisztrátorai, illetve a BT tagjai közölhetnek információkat a versenyzőkkel. Azonban ezekre az információkra SEM válaszolhatnak tagjaink az említett tiltott időszakokban. Aki ezt a szabályt megszegi, büntetésben részesül.
Bünt.típus: Figyelmeztetés Bünt.hatálya: Következő R Menny.: 1
§140 Hálózati beállítások
A versenyzők kötelesek minden internetkapcsolatot használó programot bezárni a Versenyek kezdete előtt (torrent kliensek, Skype stb.). Egyedül a TeamSpeak 3 program használata megengedett. Akinél az IM kezdete után magas pinget, és az ezzel járó lagot észleli a BT, úgy az adott versenyről eltiltható a pilóta. Ezen túl, ha a lag továbbra is problémát jelent, a BT bevonhatja a versenyző licencét a probléma megszűnéséig.
Bünt.típus: Bírók döntik el Bünt.hatálya: Következő R Menny.: 1
§150 Versenykörülmények, segítségek
Minden autó egységes fizikával rendelkezik, ami nem összekeverendő az egységes setuppal! Versenytáv: a normál versenytáv 75%-a; Gumikopás: normál; Üzemanyag Fogyasztás: normál; Sérülés Mértéke: 90%; Mechanikai Meghibásodás: Be; Irányba Fordítás: Ki; Sérthetetlenség: Ki; Irányba Fordítás: Ki; Fékrásegítés: alacsony; Stabilitási Segédlet: Alacsonyan engedélyezve; Automata Váltó: Be; Kipörgésgátló (TC): Közepes engedélyezve; Kuplung: Be; ABS: Be; Rajtautomatika: Engedélyezve
§160 Új rajt
Ha az első körben a mezőny legalább 50%-a balesetet szenved, új rajt következik. Az addig elért eredmények természetesen nem kerülnek rögzítésre. Bizonyos esetekben, kis létszámú mezőny esetén (<15), 1-2 pilóta kiesése esetén is történhet Restart.
§170 időmérő Q
Kezdés: 19:40 15 perces etapból áll és a betöltött szett nem változtatható, kivéve az üzemanyag mennyiség, az első szárny és a fékerő elosztás.Az IM alatt 4 kör tehető meg,amibe bele tartozik a felvezető és a levezető kör is. A BT a futamok kezdési időpontját (19:40) minden esetben szigorúan betartja. Késés csak esetleges technikai okok miatt lehetséges. Időmérő alatt belépni TILOS!! Aki ezt megszegi Rajtrács Vége büntetésben részesül, illetve Figyelmeztetést kap.
Bünt.típus: Bírók döntik el Bünt.hatálya: Aktuális R Menny.: 1
§180 Verseny R
Kezdés: 20:00; Felvezető Kör Állórajt, majd a rendes versenytáv 75%-a. További információ t a §200, illetve a §220 tartalmaz.
§190 Vezetés az Időmérő Edzésen Q
Tilos a pályát 4 kerékkel elhagyni. A pálya határát minden esetben a fehér vagy sárga folytonos vonal jelenti. Szabályosnak az minősül, amikor legalább két kerék érinti a pálya határát jelző folytonos vonalat. Szélesítés esetén kérhető az IM utáni bemelegítő edzésen rajtrács végére sorolás, ez esetben a BT nem bünteti a pilótát. Minden pilóta Időmérő Edzésen futott leggyorsabb köre a verseny után meg lesz vizsgálva. Akinek a gyors körét a BT szabálytalannak ítéli,annak a következő versenyén a rajtrács végéről kell indulnia.
Bünt.típus: Pozíció büntetés Bünt.hatálya: Aktuális R Menny.: 1
§200 Vezetés a Versenyeken, Előzés/Védekezés
Minden pilóta köteles bármely körülmények között biztosítani versenytársai számára a sportszerű és fair szórakozás lehetőségét. Egyértelműen szabálytalannak minősülnek a kontakttal járó incidensek, a leszorításos védekezések, szabálytalan feltartások, illetve a pályán kívüli előzések. A versenyzők csak akkor hagyhatják el a pálya vonalát, illetve léphetik át 4 kerékkel a pálya határát jelző folytonos vonalat, ha ezzel balesetet előznek meg. Minden más esetben szélesítésnek minősül a manőver, amit a BT adott esetben (óvás benyújtása után) kivizsgálhat. Előzés/Védekezés: Előzésről abban az esetben beszélünk, amikor egy versenytempóban közlekedő autó mellett egy másik autó elhalad, és ezzel pozíciócsere történik (tehát a lekörözés, sérült autó melletti elhaladás NEM minősül előzésnek, így ezekre az esetekre nem vonatkoznak a következő szabályok!). Tudnivalók: a védekező versenyzőt tilos letolni az általa választott ívről; tisztelni kell a védekező pilóta tempóját, tekintettel kell lenni az esetleges jelentősebb sebességkülönbségekre (ez lehet vezetéstechnikai okokból, illetve beállításbeli eltérés miatt); tiszta előzésnek csak kontakt nélkül végrehajtott manőver minősülhet; a védekező versenyző NEM szoríthatja le a pályáról a támadót, minden esetben kötelesek egymásnak 1-1 autónyi helyet biztosítani! Védekezés közben 1 irányváltás engedélyezett, ezután mindenki köteles a választott íven befejezni a manővert. Egyéb: TILOS a pályán 3 vagy kevesebb kerékkel körözni! Kerék elvesztése esetén meg lehet kísérelni a boxba való visszatérést. A sérült autóval csak fokozott figyelemmel szabad a pályán közlekedni! 3 kerekű autó által okozott baleset automatikusan Súlyos szabálysértésnek minősül!
Bünt.típus: Bírók döntik el Bünt.hatálya: Következő R Menny.: 5
§210 Közlekedés a Boxutcában, Boxlátogatás
Limiter használata minden esetben kötelező a boxon belül. A boxutca kijáratát határoló folytonos vonalat érinteni vagy átlépni nem szabad. Abban az esetben, ha egy pilóta úgy ítéli meg, hogy érintette a vonalat, úgy 3 körön belül letölthet egy áthajtásos büntetést. Ellenkező esetben a BT vizsgálat után a következő futamára kap áthajtásos büntetést.
§220 Gumikeverék, Abroncsok használata a versenyen
Nincs kötelező keverék.Mindenki azt a keveréket használja,amelyiket akarja
§230 Óvás Benyújtása
A versenyzőknek lehetőségük van az incidenseket jelezni a BT felé óvás formájában. Ezeket Vasárnap 22:00-tól Hétfő 24:00-ig küldhetik el a pilóták a Facebook csoportban megjelenő poszt alá írva. Amennyiben egy óvás határidőn kívül érkezik, avagy más formában van jelezve a BT-nek, szabálytalan óvásnak minősül, és nem vizsgálható! Óvás szabályos formája: név, kör, idő, eset rövid leírása. Pl: Kiss József-Nagy Béla, 13. kör, 39. mp, Nagy Béla leszorít a pályáról. A BT a verseny első 3 körét az óvásoktól függetlenül kivizsgálja, az ott történt incidenseket a szabályzat szerint bírálja.
§240 Nyilatkozatok
Minden verseny után kötelesek a versenyzők nyilatkozatokat írni. Ezeket a honlapon megjelenő cikkek alatt lehet megtenni. A nyilatkozatoknak legalább 2-3 mondat terjedelműnek kell lennie. FONTOS: NYILATKOZATBAN TILOS MÁSOK SÉRTEGETÉSE, ILLETVE DURVA NYELVEZET HASZNÁLATA, ugyanis ezek BÜNTETÉST VONNAK MAGUK UTÁN! Az új versenyzők az első két futam utáni mulasztásuk esetén csak figyelmeztetést kapnak. Minden más esetben a nyilatkozatok elmulasztása 3 rajthelyes büntetést von maga után.
Bünt.típus: Bírók döntik el Bünt.hatálya: Következő R Menny.: 0
§250 CHEAT
Minden versenyző minden esetben köteles a starter program segítségével csatlakozni a szerverre. Ez már a csalás elleni védelem egyik formája, tehát elvi szinten már a starter program is kiszűri a csalásokat. Ezen kívül a szerver telemetria adatokat ment, amikhez az Adminoknak, illetve a szerverkezelőnek van hozzáférése. Ha egy versenyző gyanúsan közlekedik, a BT bekérheti a gyorskörét, illetve ellenőrizheti a telemetria adatait. Amennyiben szabálytalanságot észlel a BT, a versenyző azonnali kizárással sújtható.
Bünt.típus: DQ a bajnokságból Bünt.hatálya: Egész szezon Menny.: 0
§260 Hotlaps
A hotlapson szereplő köridőket fenntartással kezelje mindenki! Az A-Liga vezetősége információként tekint ezekre az adatokra. Ennek értelmében a 2016/2. Szezontól kezdve nem kell elküldeni a gyors köröket a tesztek végeztével. Azonban a BT szúrópróba szerűen 1-1 versenyző gyors körét bekéri, és megvizsgálja.
Bünt.típus: Boxból indulás Bünt.hatálya: - Menny.: 0
§270 Kiosztható büntetések
Enyhébb szabálysértésekért: 3 rajthelyes büntetés, Áthajtásos büntetés Mérsékelt szabálysértésekért: 5 rajthelyes büntetés, Időbüntetés, Rajtrács végére sorolás Súlyos szabálysértésekért: 10 rajthelyes büntetés, Boxrajt, Diszkvalifikáció, Eltiltás, Kizárás Büntetések kiosztása (egyértelműsítés): Nyilatkozat meg nem írása, moderálatlan/sértő nyilatkozat: áthajtásos büntetés a következő futamra Kisebb baleset okozása (kilökés->visszaengedés, kimutatható károsodás okozása a másik versenyző autóján, ezt látjuk a telemetriából): 3 rajthelyes büntetés / áthajtásos büntetés Baleset okozása (ellenfél kiforgatása, leszorítása,): 5 rajthelyes büntetés Súlyos baleset/tömegbaleset okozása (ellenfél kiesésével járó baleset, rajtbaleset, tömegbaleset): 10 rajthelyes büntetés/rajtrács végére sorolás, tömegbalesetért boxrajt ha egyértelműen vétkes az adott versenyző Sorozatos sportszerűtlen magatartás egy vagy több futamon, vagy 5-nél több incidens egy futamon: DQ
Bünt.típus: Bírók döntik el Bünt.hatálya: - Menny.: 0
§280 Az Előzésről/Védekezésről
Előzési/támadási pozíciónak minősül, ha a támadó versenyző első tengelye a védekező pilóta hátsó tengelyével egyvonalban van. Amennyiben ez nem teljesül, a védekező versenyző NEM KÖTELES helyet hagyni a mögötte érkezőnek! Természetesen akkor is meg lehet kísérelni az előzést, hogyha nincsen a támadó versenyző előzési pozícióban. Viszont ha a manőver balesettel végződik, egyértelműen a támadó versenyző az első számú hibás. A védekező versenyzőnek van teljes joga megkezdeni a kanyart az általa választott sebességgel és íven, a támadónak ehhez kell alkalmazkodnia. Ha a támadó kilöki a védekező versenyzőt, úgy kötelessége megvárnia és maga elé engednie. (Nem félreértendő: ez egy KÖTELEZŐ magatartás, ettől függetlenül enyhe büntetés já az ilyen típusú manőverekért, lsd. Szabályzat §270)) Első körben az együtt mozgó mezőny miatt NINCS IDEÁLIS ÍV! A védekező versenyzőnek is nagy a felelőssége: Természetesen szabályos eszközökkel fel lehet tartani a mögötted lévő gyorsabb versenyzőt. A ráhúzás és leszorítás nem csak szabálytalan, hanem egyben rendkívül sportszerűtlen manőver. Emiatt az ilyen megmozdulásért elképzelhető egy súlyosabb büntetés (5-10 rajthelyes bünt.) Védekezéskor maximum 1 irányváltás megengedett. Ezután az aktuális pilóta köteles a kiválasztott oldalon folytatni a védekezést. Minden kanyarban ahol a versenyzők egymás mellé érnek, kötelesek egymásnak annyi helyet hagyni, hogy mindketten teljesíthessék az adott szakaszt a pálya határainak elhagyása nélkül!
§290 Hotlaps, Gyorskör teszteken
A Hotlaps köridőket mint információt kezeli a liga vezetősége és tagjai. Szúrópróba szerűen a tesztek alatt bármelyik Admin bekérhet egy adott gyors kört ellenőrzésre. A 2016/2. szezon kezdetével nem kell elküldeni a leggyorsabb körök felvételeit, csak a fent említett esetekben ha azt egy Admin kéri valakitől. A megnevezett versenyző Admin kérésre nem küldi el a gyors körét azt a Bt-bünteti, ill a BT-nek joga van adott esetben azt a tagot soron következő versenyről kizárni. Van lehetőség kérni hét közben a "gyors kör" törlését!
§300 Kiosztható Büntetések
Rajthelyes büntetések, áthajtásos büntetés illetve boxrajt.
§310 fejlesztés alatt
Regisztrált felhasználók: 797 darab
Jelenleg 0 regisztrált felhasználó és 2 vendég böngészi az oldalt.

References: §110

§120

§130

§140

§150

§160

§170

§180
 §200
 §220

§190

§200

§210

§220

§230

§240

§250

§260

§270

§280
 §270

§290

§300

§310